laion/Wikipedia-Exotic huggingface dataset:
এরশাদ (দ্ব্যর্থতা নিরসন)

এরশাদ শব্দটি দ্বারা যেসব নাম নির্দেশিত হতে পারে: হুসেইন মুহাম্মদ এরশাদ, বাংলাদেশের সাবেক সেনাপ্রধান ও দশম রাষ্ট্রপতি এরশাদ শিকদার, সিরিয়াল কিলার এরশাদ আলী, বীর উত্তম খেতাবপ্রাপ্ত মুক্তিযোদ্ধা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
স্ট্যান্ড আপ কমেডি

স্ট্যান্ড আপ কমেডি এক ধরনের প্রহসন। এক্ষেত্রে একজন কমেডিয়ান উপস্থিত জনতার সামনে কোন বিষয়কে হাস্যরসাত্মক ভঙ্গিমায় সরাসরি উপস্থাপন করেন। স্ট্যান্ড আপ কমেডি উন্মুক্ত মঞ্চ, থিয়েটার, জনসমাগম, ভোজসভা, ক্লাবঘরের ছোট পরিসরে এমনকি কোন খোলা জায়গায় প্রদর্শিত হতে পারে। ডিভিডি বা টেলিভিশনের মাধ্যমেও এটি প্রচারিত হয়। সাম্প্রতিক সময়ে অনেক কমেডিয়ান নিজের ভিডিও ব্লগও খুলেছেন। বিনোদনের এই মাধ্যমটি কমিক, স্ট্যান্ড আপ কমিক বা শুধু স্ট্যান্ড আপ নামেও পরিচিত। স্ট্যান্ড আপ কমেডিতে একজন কমেডিয়ান খুব দ্রুত লয়ে নানান মজাদার গল্প, অভিজ্ঞতা, ছোটখাটো কৌতুক, একবাক্যের চুটকি ইত্যাদির মাধ্যমে দর্শকদের মনোরঞ্জনের চেষ্টা করেন। কমেডিয়ানের নিজস্ব বাচনভঙ্গী, অঙ্গভঙ্গী, মুখাবয়ব, স্বরের ওঠা নামা এবং সর্বোপরি লোক হাসানোর নিজস্ব দক্ষতার জনসাধারণের বিনোদনের অন্যতম উপাদান হিসেবে কাজ করে। অনেকে বৈচিত্র্য আনার জন্য তাদের প্রদর্শনীতে বিভিন্ন সরঞ্জাম, জাদু, বাদ্যযন্ত্র, সুর ইত্যাদি ব্যবহার করেন।
সম্মুখ লাথি

মার্শাল আর্টে সম্মুখ লাথি (ইংরেজি: Front kick ) একটি পদাঘাত সোজা সামনের দিকে হাঁটু তুলে, যখন পাদদেশ এবং ঠেং অবাধে ঝুলন্ত বা টানা নিতম্ব অবস্থা থেকে, তারপর পরিচর্যাকারী সামনে টার্গেট এলাকায় আঘাত হানে। এটা লেগ প্রত্যাহার অবিলম্বে পদাঘাত প্রদানের পর, থেকে বিপক্ষ থেকে লেগ এবং (যদি না একটি সমাহার প্রক্রিয়া হল) স্থিতিশীল লড়াইয়ের অবস্থান থেকে ফিরে সাঁড়াশিবিশেষ চেষ্টা এড়ানোর জন্য কমনীয়। সম্মুখে পদাঘাত বর্ণিত সাধারণত মৌলিক ক্যারাট বা Tae Kwon কি সামনে পদাঘাত। তবে ফ্রন্ট পদাঘাত করা যাবে সোজা সামনের দিকে সরাসরি সম্মুখে গমন করা, এবং তারপর অনেক ভিন্ন শৈলী থেকে বিভিন্ন পরিবর্তনের অন্তর্ভুক্ত হিসাবে সংজ্ঞায়িত আরও বিস্তৃতভাবে। একটি সম্মুখে পদাঘাত অগ্রবর্তী একটি সূক্ষ্মবুদ্ধি উপায় (নিতম্ব চাপাচাপি করা), অথবা ঊর্ধ্বে থেকে কুঁচকি, বগল বা চিবুক আক্রমণ মধ্যে বিতরণ করা যাবে। উচ্চতা তা ডেলিভারী দেয়া হবে তা মুখী এটি ডেলিভারী দেয়া হবে তা প্রভাবিত হবে। পদাঘাত উপর তা সম্মুখে অথবা পিছন ক্ষুর দিয়ে উদ্যাপিত হয় উপর নির্ভর করা হয় ভিন্ন বিতরণ; অথবা কিনা এটা অপমানকর পদাঘাত অথবা একটি আত্মরক্ষামূলক স্টপ-পদাঘাত (মত Muay থাই এর "Teep পদাঘাত")। অনেক অন্যান্য পরিবর্তনের মধ্যে, ফ্রন্ট Kicks প্লব, খেচর, বা উপায় ছিপ দিয়ে মাছ ধরা বা মাছ ধরার পদ্ধতি মধ্যে নির্বাহ পারেন। De Bremaeker, M. et al., The Essential Book of Martial Arts Kicks: 89 Kicks from Karate, Taekwondo, Muay Thai, Jeet Kune Do, and others (Tuttle Publishing, 2010), pp. 11-20. ISBN 0-8048-4122-5
ডেভ রিচার্ডসন

ডেভিড জন রিচার্ডসন (ইংরেজি: David John Richardson; জন্ম: ১৬ সেপ্টেম্বর, ১৯৫৯) জোহেন্সবার্গে জন্মগ্রহণকারী দক্ষিণ আফ্রিকা জাতীয় ক্রিকেট দলের সাবেক টেস্ট ক্রিকেটার এবং উইকেট-রক্ষক। এছাড়াও তিনি ইস্টার্ন প্রভিন্স এবং নর্দার্ন ট্রান্সভাল দলের পক্ষ হয়ে ঘরোয়া ক্রিকেট প্রতিযোগিতায় অংশগ্রহণ করেছেন। বর্তমানে আন্তর্জাতিক ক্রিকেট কাউন্সিলের সিইও হিসেবে নিযুক্ত হয়েছেন ডেভিড রিচার্ডসন নামে পরিচিত ডেভ রিচার্ডসন। ১৯৮৬ সালে স্বীকৃতিবিহীন টেস্ট খেলার মধ্য দিয়ে দক্ষিণ আফ্রিকার শীর্ষস্থানীয় উইকেট-রক্ষকরূপে রে জেনিংসের স্থলাভিষিক্ত হন ডেভিড রিচার্ডসন। ক্রীড়াজগৎ থেকে বিধি-নিষেধ তুলে নেয়ার পর প্রথম সাত বছর তিনি দক্ষিণ আফ্রিকা জাতীয় ক্রিকেট দলের নিয়মিত খেলোয়াড় ও অবিচ্ছেদ্য অংশ ছিলেন। তার টুপি এবং বাদামী গ্লাভস খুবই জনপ্রিয়তা অর্জন করেছিল। ১৯৯৪-৯৫ মৌসুমে কেপটাউনে অনুষ্ঠিত অভিষেক টেস্টে নিউজিল্যান্ডের বিরুদ্ধে তিনি তার একমাত্র সেঞ্চুরি (১০৯) করেন। দক্ষিণ আফ্রিকান টেস্ট ক্রিকেটারদের মধ্যে সর্বোচ্চ ১৫২টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। তার পরবর্তী স্থানে জন ওয়েট ১৪১টি ডিসমিসাল ঘটিয়েছেন। অবসর গ্রহণের পূর্ব পর্যন্ত ৪২টি টেস্ট এবং ১২২টি একদিনের আন্তর্জাতিক ক্রিকেট খেলায় দক্ষিণ আফ্রিকার পক্ষ হয়ে অংশগ্রহণ করেন। মাইকেল রিচার্ডসন নামীয় তার সন্তান ইংল্যান্ডের কাউন্টি ক্রিকেটে ডারহামের পক্ষ হয়ে খেলছে। রিচার্ডসন আইনজীবী হিসেবে যোগ্যতা অর্জন করেন। ক্রিকেট জীবন থেকে অবসর গ্রহণের পর তিনি বেশ কিছুসংখ্যক খেলোয়াড়ের ব্যবসায়িক মধ্যস্থতাকারী হিসেবে কাজ করতে থাকেন। জানুয়ারি, ২০০২ সালে তিনি আন্তর্জাতিক ক্রিকেট কাউন্সিলের (আইসিসি) প্রথম সাধারণ ব্যবস্থাপক হিসেবে নিয়োগ লাভ করেন। ২৮ জুন, ২০১২ সালে তিনি আইসিসি’র নতুন প্রধান নির্বাহী কর্মকর্তা হিসেবে হারুন লরগাতের স্থলাভিষিক্ত হন। International Sports Security Conference. [Profile of speakers at the conference "Haroon Lorgat"]. Profile of speakers at the conference. Retrieved 22 February 2012. অ্যালান আইজ্যাক হারুন লরগাত একদিনের আন্তর্জাতিক আন্তর্জাতিক ক্রিকেট কাউন্সিল দক্ষিণ আফ্রিকা জাতীয় ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ডেভ রিচার্ডসন (ইংরেজি) ক্রিকেটআর্কাইভে ডেভ রিচার্ডসন (সদস্যতা প্রয়োজনীয়) (ইংরেজি)
ইয়াং হেয়ার

ইয়াং হেয়ার (জার্মান: Feldhase) জার্মান চিত্রশিল্পী আলব্রেখট ডুরার অঙ্কিত একটি বিখ্যাত চিত্র। চিত্রটি একই সাথে জলরঙ ও গুয়াশ পদ্ধতিতে আঁকা। ব্রেখট ১৫০২ সালে ছবিটি আঁকা শেষ করেন। ইয়াং হেয়ার চিত্রটি পর্যবেক্ষণমূলক চিত্রের একটি অসামান্য নমুনা হিসেবে বিবেচিত হয়ে আসছে। চিত্রকর্মটি এতই নিখুঁত আর জীবন্ত যে তা অনেক সময় আলোকচিত্রের সাথে তুলনীয় হয়। চিত্রকর্মের শিরোনাম ইয়াং হেয়ার হলেও এটি আসলে একটি পূর্ণবয়স্ক খরগোশের চিত্র। জার্মান ভাষায় শিরোনামের সঠিক অনুবাদ হচ্ছে মাঠ খরগোশ। সেকারণে চিত্রকর্মটিকে ইংরেজিতে ওয়াইল্ড হেয়ার বা শুধু হেয়ার নামেও অভিহিত করা হয়। Young Hare, Web Gallery of Art. Young Hare, Albertina. প্রবেশদ্বার:  চিত্রকর্ম
জর্জিয়া (দ্ব্যর্থতা নিরসন)

উইকিঅভিধানে জর্জিয়া শব্দটি খুঁজুন। জর্জিয়া নির্দেশ করে:- জর্জিয়া; ককেসীয় অঞ্চলে অবস্থিত ইউরোপের রাষ্ট্র। জর্জিয়া (অঙ্গরাজ্য); মার্কিন যুক্তরাষ্ট্রের একটি অঙ্গরাজ্য। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
২০১২ গ্রীষ্মকালীন অলিম্পিকের পদক তালিকা

২০১২ গ্রীষ্মকালীন অলিম্পিকের পদক তালিকায় বিভিন্ন জাতীয় অলিম্পিক কমিটি বা এনওসি'র নিয়ন্ত্রণাধীন বিভিন্ন দেশের প্রাপ্ত পদকের সংখ্যা তালিকা আকারে তুলে ধরা হলো। ২৭ জুলাই থেকে ১২ আগস্ট পর্যন্ত যুক্তরাজ্যের লন্ডনে অনুষ্ঠিত ২০১২ সালের অলিম্পিক ক্রীড়ায় ২৬টি ক্রীড়ার ৩০২টি বিষয়ে ১০,৮২০ জন ক্রীড়াবিদ অংশগ্রহণ করেছেন। ২০৪টি জাতীয় অলিম্পিক কমিটির নিয়ন্ত্রণাধীন ৮৫টি দেশ কমপক্ষে একটি পদক এবং ৫৪টি দেশ কমপক্ষে একটি স্বর্ণপদক লাভ করেছে। চাবি   ‡   পদক সংখ্যায় পরিবর্তনসমূহ   *   স্বাগতিক জাতি (গ্রেট ব্রিটেন) Hersh, Phillip। "2012 Olympics: Olympic spotlight should be on the athletes"। Chicago Tribune। ২৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১২।  "Medal count – Olympic medal standings"। BBC (ইংরেজি ভাষায়)। সংগ্রহের তারিখ ২৪ ফেব্রুয়ারি ২০১৪।  উইকিমিডিয়া কমন্সে ২০১২ গ্রীষ্মকালীন অলিম্পিকের পদক তালিকা সংক্রান্ত মিডিয়া রয়েছে। আন্তর্জাতিক অলিম্পিক কমিটিতে লন্ডন ২০১২ (ইংরেজি)
ডোমার পৌরসভা

ডোমার পৌরসভা বাংলাদেশের নীলফামারী জেলার অন্তর্গত একটি পৌরসভা। ডিবি রোড, ডোমার, নীলফামারী। মেয়র: জনাব মনছুরুল ইসলাম দানু। প্যানেল মেয়র: জনাব সেলিম রেজা। মোট ওয়ার্ডঃ ০৯ টি মোট জনসংখ্যাঃ ২২০০০ জন , (পুরুষ ও মহিলা ) প্রাথমিক বিদ্যালয়: ৭টি মাধ্যমিক বিদ্যালয়:০৪টি মহাবিদ্যালয়:০৩ টি মাদ্রাসা:২টি ডোমারের প্রধান অর্থনীতি কৃষি৷ এছাড়া মত্‍স্য চাষ, হাঁস মুরগির খামার, গবাদী খামার, ক্ষুদ্র কুটির শিল্প, ব্যবসা বাণিজ্য এ এলাকার অর্থনীতিকে সচল রেখেছে ৷ মরহুম আব্দুর রউফ(সাবেক হুইপ) জনাব জাফর ইকবাল সিদ্দীকি (সাবেক সংসদ)ড.হামিদা বানু (সাবেক সংসদ) জনাব মনছুরুল ইসলাম দানু (পৌর মেয়র), অন্যান্য
গোবিন্দ

গোবিন্দ ও গোপাল কৃষ্ণের দুটি বিশেষ নাম ও রূপ। এই রূপে তিনি একটি অল্পবয়স্ক রাখাল বালক। বৈষ্ণবধর্মে তিনি সর্বোচ্চ ঈশ্বর। হিন্দুধর্মের অন্যান্য শাখাও তাঁকে পূজা করে থাকে। প্রাচীন ধর্মগ্রন্থ ব্রহ্মসংহিতা-য় তাঁকে সকল জগতের সৃষ্টির কারণ বলা হয়েছ। গোপালরূপী কৃষ্ণ বৈদিক দেবতা ইন্দ্রের পূজা করতে অস্বীকার করেছিলেন। এই কারণে গোপালরূপী কৃষ্ণকে অ-বৈদিক দেবতা হিসেবে গণ্য করা হয়। যদিও কোনো কোনো মতে, ঋগ্বেদ সম্পর্কে ভ্রান্ত ধারণাই এই জাতীয় মতবাদের সৃষ্টির কারণ। ক্লস ক্লোস্টারমিরের মতে, কৃষ্ণ-বাসুদেব পূজা খ্রিস্টের জন্মের কয়েকশো বছর আগে শুরু হয়েছিল। তার সঙ্গে পরবর্তীকালে গোপীজনবল্লভ কৃষ্ণ ও বালগোপাল পূজার প্রথা যুক্ত হয়। গোবিন্দ ও গোপাল দুটি নামেরই অর্থ রাখাল। সংস্কৃতে গো শব্দের অর্থ গোরু আর পাল বা বিন্দ শব্দের অর্থ যথাক্রমে অন্বেষনকারী বা রক্ষক। গোবিন্দ নামটি "বিষ্ণুসহস্রনামে" (বিষ্ণুর এক হাজার নাম-সংবলিত স্তোত্র) ১৮৭ ও ৫৩৯তম নাম। স্বামী তপস্যানন্দ কর্তৃক অনূদিত আদি শঙ্করের "বিষ্ণুসহস্রনাম" ভাষ্য অনুসারে গোবিন্দ শব্দের চারটি ব্যাখ্যা পাওয়া যায়: ঋষিরা কৃষ্ণকে গোবিন্দ বলেন, কারণ তিনি সকল জগতকে পরিব্যাপ্ত করে থাকেন ও তাদের শক্তিমান করেন। মহাভারত-এর "শান্তিপর্ব"-এ আছে, বিষ্ণু পাতালে তলিয়ে যাওয়া পৃথিবীকে উদ্ধার করার পর দেবতারা তাঁকে গোবিন্দ নামে স্তব করেন। অন্যমতে, গোবিন্দ শব্দের অর্থ "সেই দেবতা, একমাত্র যাঁর বেদজ্ঞান রয়েছে।" হরিবংশ-এ আছে, ইন্দ্র গোপালকরূপী কৃষ্ণকে স্তব করে বলেছিলেন, "মানবসমাজেও আপনি গোবিন্দ নামে পূজিত হবেন।" মহর্ষি মহেষ যোগী, তাঁর গীতাভাষ্যে বলেছেন, গোবিন্দ শব্দের অর্থ ইন্দ্রিয়ের অধিপতি। আদি শঙ্কর রচিত "ভজ গোবিন্দম নামে বিখ্যাত স্তবটিতে আছে, "যে গোবিন্দকে ভজনা করে, সে সহজেই জন্ম ও মৃত্যুর সাগর অতিক্রম করে যায়।" অর্থাৎ, কৃষ্ণকে পূজা করলে জন্ম-মৃত্যুর চক্র বা "সংসার" থেকে মুক্তি লাভ করে, জীবাত্মা বৈকুণ্ঠে গমন করে। Ramkrishna Gopal Bhandarkar, Ramchandra Narayan Dandekar (১৯৭৬)। Ramakrishna Gopal Bhandarkar as an Indologist: A Symposium। India: Bhandarkar Oriental Research Institute। পৃষ্ঠা 38–40।  Klostermaier, Klaus K. (২০০৫)। A Survey of Hinduism (3rd সংস্করণ)। State University of New York Press। পৃষ্ঠা 206। আইএসবিএন 0-7914-7081-4। Present day Krishna worship is an amalgam of various elements. According to historical testimonies Krishna-Vasudeva worship already flourished in and around Mathura several centuries before Christ. A second important element is the cult of Krishna Govinda. Still later is the worship of Bala-Krishna, the Divine Child Krishna—a quite prominent feature of modern Krishnaism. The last element seems to have been Krishna Gopijanavallabha, Krishna the lover of the Gopis, among whom Radha occupies a special position. In some books Krishna is presented as the founder and first teacher of the Bhagavata religion.  Sri Vishnu Sahasranama, commentary by Sri Sankaracharya, pgs. 69 and 115, translated by Swami Tapasyananda (Ramakrishna Math Publications, Chennai) Maharishi Mahesh Yogi on the Bhagavad-Gita, a New Translation and Commentary, Chapters 1–6. Penguin Books, 1969, p 57 (v 32). Hein, Norvin (মে ১৯৮৬)। "A Revolution in Kṛṣṇaism: The Cult of Gopāla"। History of Religions। 25 (4): 296–317। জেস্টোর 1062622।  Who is Govinda (Krishna)? ওয়েব্যাক মেশিনে আর্কাইভকৃত ২১ মে ২০১১ তারিখে Sacred Hindi verses describing Govinda
বিদ্রোহী (চিত্রকর্ম)

বিদ্রোহী বাংলাদেশের বিশিষ্ট চিত্রকর শিল্পাচার্য জয়নুল আবেদিন কর্তৃক অঙ্কিত একটি সুপরিচিত ও বিখ্যাত চিত্রকর্ম। ছবিটিতে জয়নুল আবেদিনের নিজস্ব ঢঙে তুলির মোটা ও সাবলীল দাগের মাধ্যমে একটি বেঁধে রাখা গাভীর দড়ি ছিঁড়ে মুক্ত হওয়ার প্রচণ্ড উন্মত্ততা প্রকাশ পেয়েছে। চিত্রকর্মটি ঢাকার শাহবাগে অবস্থিত জাতীয় জাদুঘরে সংরক্ষিত আছে। পশ্চিম পাকিস্তানি শাসকদের নতুন উপনিবেশবাদ এবং পূর্ব পাকিস্তানিদের অর্থনৈতিক শোষণের বিরুদ্ধে প্রতিবাদ সরূপ ১৯৫১ সালে এই চিত্রকর্ম তৈরী করেন। ছবিটিতে একটি গাভী প্রচণ্ড শক্তিতে একটি দড়ি ছিঁড়ে ফেলতে চাইছে। তাকে বেঁধে রাখা দড়িটি টান টান হয়ে রয়েছে, যেকোন সময় ছিঁড়ে যেতে পারে। দড়ির টানে গাভীর ঘাড় বেঁকে গেছে। তবু সে চেষ্টা চালিয়ে যাচ্ছে। ছবিটি মোটা দাগে দ্রুত ভঙ্গিমায় আঁকা কয়েক টানে আঁকা হলেও এর সূক্ষ্ম পরিপূর্ণতা লক্ষ্যনীয়। চিত্রকর্ম প্রবেশদ্বার "জয়নুলের 'বিদ্রোহী'"। নাগরিক (ইংরেজি ভাষায়)। ২০১৯-০৮-১৩। ২০২১-০৫-২৩ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  "জয়নুল আবেদিনের 'বিদ্রোহী' ও মুঙ্কের 'দ্য স্ক্রিম'"। www.prothom-alo.com। ২০১৩-০২-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৫।  জয়নুল আবেদিন, GUNIJAN-The Eminent.
সাইনা নেহওয়াল

সাইনা নেহওয়াল (হিন্দি: साइना नेहवाल) (জন্ম: ১৭ মার্চ, ১৯৯০) রাজীব গান্ধী খেলরত্নধারী ভারতীয় ব্যাডমিন্টন খেলোয়াড়। ৭ই এপ্রিলের সর্বশেষ র‍্যাংকিং অনুযায়ী বিশ্ব ব্যাডমিন্টন সংস্থার সর্বশেষ র‌্যাংকিংয়ে তিনি বিশ্বের ২ নং খেলোয়াড় হিসেবে আসীন রয়েছেন। ভারতের ১ম খেলোয়াড় হিসেবে তিনি অলিম্পিক পদক জয় করেন। ৪ আগস্ট, ২০১২ তারিখে তিনি লন্ডনে অনুষ্ঠিত অলিম্পিকে ব্রোঞ্জপদক জয় করেন। প্রথম ভারতীয় হিসেবে তিনি বিশ্ব জুনিয়র ব্যাডমিন্টন চ্যাম্পিয়নশীপ বিজয়ী। এছাড়াও, সুপার সিরিজ টুর্নামেন্ট এবং ২০০৯ সালে জাকার্তায় অনুষ্ঠিত ইন্দোনেশিয়া সুপার সিরিজ বা ইন্দোনেশিয়া ওপেনে শীর্ষস্থানীয় চীনা ব্যাডমিন্টন খেলোয়াড় ওয়াং লিন-কে পরাভূত করে সকলের মনোযোগ আকৃষ্ট করেন। গীত শেঠী এবং প্রকাশ পাদুকোনের পরিচালনায় অলিম্পিকে স্বর্ণ অন্বেষণ থেকে সাইনা সহযোগিতা পাচ্ছেন। ভারতের হরিয়ানা রাজ্যের হিসার শহরের একটি জাঠ পরিবারে সাইনা নেহওয়ালের জন্ম। তার বাবা-মা যথাক্রমে ড. হরভির সিং নেহওয়াল এবং উষা নেহওয়াল। তারা উভয়েই হরিয়ানার ব্যাডমিন্টন চ্যাম্পিয়ন ছিলেন। বিদ্যালয় জীবনের প্রথম কয়েক বছর হিসারের ক্যাম্পাস স্কুল সিসিএস এইচএইউ-তে কাটান। ড. হরভির সিং নেহওয়াল চৌধুরী চরণ সিং হরিয়ানা এগ্রিকালচারাল ইউনিভার্সিটিতে চাকরি করেছিলেন এবং তখন থেকেই তাদের আবাস বিশ্ববিদ্যালয় ক্যাম্পাসে গড়ে ওঠে। পরবর্তীতে বিজ্ঞানী হিসেবে ড. হরভির সিং হায়দরাবাদের তৈলবীজ গবেষণা পরিদপ্তরে স্থানান্তরিত হলে সাইনাও সেখানেই শৈশবের বছরগুলো অতিক্রমণ করেন। বিশ্ব ব্যাডমিন্টন অঙ্গনে তার এ পদচারণায় ড. হরভির সিং এবং মা উষা নেহওয়াল গুরুত্বপূর্ণ ভূমিকা রাখেন ও প্রভাবান্বিত করেন। সাইনা ভারতের ব্যাডমিন্টনের ইতিহাসে শীর্ষস্থানীয় মহিলা খেলোয়াড় ছিলেন। ২০১২ সালে সাংবাদিক ও সাবেক এনডিটিভি সম্পাদক টি. এস. সুধীর সাইনা নেহওয়ালের উপর একটি জীবনীগ্রন্থ রচনা করেন। "Saina Nehwal | India Medal Hopes | Badminton | Delhi Commonwealth Games | Profile | Career - Oneindia News"। News.oneindia.in। ২০১০-০৯-২৪। ২০১২-০১-০৪ তারিখে মূল থেকে আর্কাইভ করা। সংগ্রহের তারিখ ২০১১-০৬-২৯।  – Best World Ranking "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১২।  We womens Today। "সংরক্ষণাগারভুক্ত অনুলিপি"। ৪ মে ২০১২ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১২।  "Think higher education! Saina Nehwal: "Don't leave studies""। Careers360। ৩ মার্চ ২০১০। ৫ জুন ২০১২ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১২।  Saina Nehwal Latest Photos Saina's story উইকিমিডিয়া কমন্সে সাইনা নেহওয়াল সংক্রান্ত মিডিয়া রয়েছে। Interview with Saina Nehwal – "Your Call with Saina Nehwal" on NDTV http://www.ndtv.com/video/player/your-call/your-call-with-saina-nehwal/136852 Singh, Amanpreet (২০০৭-০১-০৬)। "Saina: The untold story"। The Tribune। ২০০৮-০৮-১৭ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৪।  badmintoncentral.com ওয়েব্যাক মেশিনে আর্কাইভকৃত ১৩ জানুয়ারি ২০০৯ তারিখে Saina Nehwal wins Indonesia Open indiatimes.com Saina Nehwal launches the latest collection of Titan watches
বোড়াগাড়ী ইউনিয়ন

বোড়াগাড়ী ইউনিয়ন বাংলাদেশের নীলফামারী জেলার অন্তর্গত ডোমার উপজেলার একটি ইউনিয়ন। এটি নীলফামারীর উত্তরে ডোমার থানার উত্তর-পূর্বে অবস্থিত একটি ইউনিয়ন। এটি ডোমার থানার নিকটবর্তী ইউনিয়ন। আয়তন:৭৪৭১ একর।[তথ্যসূত্র প্রয়োজন] এর পূর্বে মটুকপুর ইউনিয়ন, পশ্চিম-দক্ষিণে ডোমার পৌরসভা, উত্তরে বামুনিয়া ইউনিয়ন। মোট জনসংখ্যাঃ ২৪৭৯৪ জন[তথ্যসূত্র প্রয়োজন] পুরুষঃ ১২৭৮৮ জন মহিলাঃ ১২০০৬ জন শিক্ষার হার:৪৫.৪১%। [তথ্যসূত্র প্রয়োজন] এই এলাকার আয়ের প্রধান উৎস ধান, তাছাড়াও ভুট্টা,মরিচ,পাট,গম,সরিষা,আম,লিচু,শাক-সবজি ইত্যাদি চাষ হয়। প্রয়াত জনাব আব্দুর রউফ (প্রাক্তন সংসদ সদস্য) বোড়াগাড়ী ইউনিয়ন অফিসিয়াল ওয়েবসাইট
টেকনো ইন্ডিয়া ইউনিভার্সিটি

টেকনো ইন্ডিয়া ইউনিভার্সিটি হল পশ্চিমবঙ্গের একটি বেসরকারি বিশ্ববিদ্যালয়। এটি কলকাতায় অবস্থিত। এটিই পশ্চিমবঙ্গের রাজ্য আইনে স্থাপিত প্রথম বেসরকারি বিশ্ববিদ্যালয়। বিধাননগরে এর ক্যাম্পাস আছে। জোকায় দ্বিতীয় ক্যাম্পাস নির্মাণাধীন। ৭ আগস্ট, ২০১২ পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই বিশ্ববিদ্যালয় উদ্বোধন করেন। এই বিশ্ববিদ্যালয়টি কলকাতার টেকনো ইন্ডিয়া গোষ্ঠীর মালিকানাধীন। এই গোষ্ঠী পূর্ব ভারতের একটি উল্লেখযোগ্য শিক্ষাপ্রতিষ্ঠান পরিচালনাকারী গোষ্ঠী। শিলং শহরে টেকনো গ্লোবাল ইউনিভার্সিটি নামে এই গোষ্ঠীর আরও একটি বিশ্ববিদ্যালয় আছে। "Private education Bill passed amidst Opposition walkout"। The Statesman। ৬ জুলাই ২০১২। ২০ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Bill passed to set up private varsity"। Asian Age। ৭ জুলাই ২০১২। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  "Private varsity bill passed"। The Telegraph। ৭ জুলাই ২০১২। ১৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১২।  "273 acres of land for AMU campus"। The Statesman। ৩০ জুলাই ২০১২। সংগ্রহের তারিখ ৮ আগস্ট ২০১২। [স্থায়ীভাবে অকার্যকর সংযোগ] http://www.thehindu.com/news/states/other-states/article3739474.ece "Techno India Group"। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৩।
ভারতীয় বিজ্ঞান শিক্ষা ও গবেষণা সংস্থান, কলকাতা

ভারতীয় বিজ্ঞান শিক্ষা ও গবেষণা সংস্থা, কলকাতা (ইংরেজি: Indian Institute of Science Education and Research, Kolkata; IISER-K) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি নদিয়া জেলার মোহনপুরে অবস্থিত। বর্তমানে হরিণঘাটার স্থায়ী ক্যাম্পাসেই এই প্রতিষ্ঠানের কাজকর্ম চলছে। ভারতীয় বিজ্ঞান শিক্ষা ও গবেষণা সংস্থান (পুণে) ভারতীয় বিজ্ঞান শিক্ষা ও গবেষণা সংস্থান (ভোপাল) ভারতীয় বিজ্ঞান শিক্ষা ও গবেষণা সংস্থান (মোহালি) ভারতীয় বিজ্ঞান শিক্ষা ও গবেষণা সংস্থান (তিরুপতি) ভারতীয় বিজ্ঞান শিক্ষা ও গবেষণা সংস্থান (তিরুভন্তপুরম) ভারতীয় বিজ্ঞান শিক্ষা ও গবেষণা সংস্থান (ব্রহ্মপুর) ভারতীয় বিজ্ঞান শিক্ষা ও গবেষণা সংস্থান "সংরক্ষণাগারভুক্ত অনুলিপি"। ৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১২।  "Director's Message"। Indian Institute of Science Education and Research, Kolkata। ২০১২-০৫-১০ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।  "Master Plan"। Indian Institute of Science Education and Research, Kolkata। ২০১২-০২-১৭ তারিখে মূল থেকে আর্কাইভ করা। সংগ্রহের তারিখ ২০১২-০৬-১৩।
উইং চুন

উইং চুন (চীনা: 咏 春; পিনইন: yǒng চুন; আক্ষরিক "স্প্রিং ভজন"), বাঁকা হরফে ভিং সুন বা উইং সুন , (এবং অক্ষরের সাথে মাঝে মাঝে প্রতিস্থাপিত 永春 "শাশ্বত বসন্তকাল"); (সর্প-সারস শৈলী নামেও পরিচিত); একটা ধারণাভিত্তিক চীনা মার্শাল আর্ট এবং আত্মরক্ষা বিশেষত নিকট-সীমা রণে আঘাত এবং আঁকড়াইয়া ধরতে ব্যবহিত হয়। বিকল্প অক্ষর 永春 "শাশ্বত বসন্ত" আরও কিছু অন্যান্য দক্ষিণ চীনা মার্শাল আর্ট যেমন উয়েং চুন কুংফু এবং সাদা সারস উয়েং চুন (ইয়ং চুন) এর সঙ্গে যুক্ত। Complete Wing Chun: The Definitive Guide to Wing Chun's History and Traditions – Robert Chu, René Ritchie, Y. Wu – Google Books. Books.google.com (1998-06-15). Retrieved on 2012-01-14. Complete Wing Chun: The Definitive Guide to Wing Chun's History and Traditions – Robert Chu, René Ritchie, Y. Wu – Google Books. Books.google.com (1998-06-15). Retrieved on 2012-01-14. Wing Chun Kung Fu: Traditional Chinese King Fu for Self-Defense and Health – Ip Chun, Michael Tse – Google Books. Books.google.com. Retrieved on 2012-01-14. 永春 in usage : Leung Ting, Roots and Branches of Wing Tsun and Robert Chu, Rene Ritchie, Y. Wu, Complete Wing Chun: The Definitive Guide to Wing Chun's History and Traditions and Ritchie, Rene, "What's in a name?" ওয়েব্যাক মেশিনে আর্কাইভকৃত ১১ আগস্ট ২০১৩ তারিখে Weng Chun Kung Fu Yong Chun White Crane Kung Fu উইকিমিডিয়া কমন্সে উইং চুন সংক্রান্ত মিডিয়া রয়েছে। মার্শাল আর্ট প্রবেশদ্বার
ডনি ইয়েন

ডনি ইয়েন জি-ড্যান (জন্ম ২৭ জুলাই ১৯৬৩) একজন হংকং অভিনেতা, মার্শাল আর্টিস্ট, চলচ্চিত্র পরিচালক এবং প্রযোজক, কর্ম ব্যালেটনাচের পরিকল্পক, এবং বিশ্ব উশু টুর্নামেন্ট পদকপ্রাপ্ত ব্যক্তি। একজন সুপরিচিত ফিল্ম এবং টেলিভিশনের অভিনেতা ছাড়াও, ইয়েন আন্তর্জাতিকভাবে বিখ্যাত অন্যান্য অভিনেতা যেমন জ্যাকি চ্যান, জেট লিএবং মাইকেল ইয়েওহ সঙ্গে বহু ছায়াছবির জন্য আন্তর্জাতিক স্বীকৃতি লাভ করেছে। "Enter the Teacher to the Dragon of Martial Arts Films"। The New York Times। ২৩ জানুয়ারি ২০১১। সংগ্রহের তারিখ ১৭ ডিসেম্বর ২০১১।  উইকিমিডিয়া কমন্সে ডনি ইয়েন সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে ডনি ইয়েন (ইংরেজি) Donnie Yen's Sina blog site "An Action Star Moves to the Lead," New York Times article Donnie Yen profile page ওয়েব্যাক মেশিনে আর্কাইভকৃত ২৪ মে ২০১১ তারিখে at Hong Kong Cinemagic Stokes, Lisa (২০০০)। "An Interview with Donnie Yen"। Asian Cult Cinema। 29 (4th quarter): pp.48–62।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য)উদ্ধৃতি শৈলী রক্ষণাবেক্ষণ: অতিরিক্ত লেখা (link) টেমপ্লেট:Best Action Choreography HKFA
ল্যাঞ্জা মোটাঠুঁটি

ল্যাঞ্জা মোটাঠুঁটি (বৈজ্ঞানিক নাম: Psarisomus dalhousiae) (ইংরেজি: Long-tailed Broadbill) বা ল্যাজঝোলা গোদাঠোঁটি Eurylaimidae (ইউরিলাইমিডি) গোত্র বা পরিবারের অন্তর্গত Psarisomus (স্যারিসোমাস) গণের এক প্রজাতির মাঝারি আকারের বনচর পাখি। ল্যাঞ্জা মোটাঠুঁটির বৈজ্ঞানিক নামের অর্থ ডালহৌসির কটিঙ্গা ( psaris = কটিঙ্গা; গ্রিক: soma = দেহের, dalhousiae = ডালহৌসির, ব্রিটিশ ভারতের গভর্নর লর্ড ডালহৌসির স্ত্রী ক্রিস্টিনা ডালহৌসির নামে)। সারা পৃথিবীতে প্রায় ১৩ লাখ ২০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। পৃথিবীতে এদের সংখ্যা সম্বন্ধে তেমন কিছু জানা যায় নি। ল্যাঞ্জা মোটাঠুঁটির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া, মালয়েশিয়া, ইন্দোনেশিয়া ও ভিয়েতনাম জুড়ে এদের বিস্তৃতি। ল্যাঞ্জা মোটাঠুঁটির মোট নয়টি উপপ্রজাতি সনাক্ত করা গেছে। উপপ্রজাতিগুলো হল: P. d. dalhousiae, (Jameson, 1835) - উত্তর ভারত (হিমালয়ের পাদদেশ থেকে), নেপাল, দক্ষিণ-পূর্ব বাংলাদেশ, উত্তর মায়ানমার, দক্ষিণ চীন (ইউনান প্রদেশ, গুইঝু, গুয়াংজি), থাইল্যান্ড, লাওস, ও মধ্য ভিয়েতনাম এদের মূল আবাস। দক্ষিণ-পূর্ব তিব্বতেও দেখা যায় বলে খবর পাওয়া গেছে। P. d. cyanicauda (Riley, 1935) - দক্ষিণ-পূর্ব থাইল্যান্ড ও কম্বোডিয়া জুড়ে এদের বিস্তৃতি। P. d. divinus (Deignan, 1947) - এদের বিচরণ দক্ষিণ ভিয়েতনামে সীমাবদ্ধ। P. d. psittacinus (S. Müller, 1836) - মালয় উপদ্বীপ ও সুমাত্রা জুড়ে এদের বিস্তৃতি। P. d. borneensis (Hartert, 1904) - উত্তর বোর্নিও। ল্যাঞ্জা মোটাঠুঁটি মাঝারি আকারের সবুজ পাখি। এর দৈর্ঘ্য কমবেশি ২৭ সেন্টিমিটার, ডানা ১০.৫ সেন্টিমিটার, ঠোঁট ২.২ সেন্টিমিটার, পা ২.৯ সেন্টিমিটার ও লেজ ১১.৫ সেন্টিমিটার। ওজন ৬৫ গ্রাম। স্ত্রী ও পুরুষ পাখির চেহারা ও আকার অভিন্ন। প্রাপ্তবয়স্ক পাখির পিঠ কালচে সবুজ। দেহতল হালকা নীলচে-সবুজ। মাথার চাঁদিতে নীল ছোপ থাকে। মাথার কপাল ও টুপি কালো। মাথার দু'পাশে হালকা হলুদ ফোঁটা থাকে। গলার উজ্জ্বল হলুদ ছোপ চোখ পর্যন্ত বিস্তৃত। লেজ নীল ও ক্রমবিন্যাস্ত। সবুজ ডানার প্রান্ত পালকে নীল পট্টি থাকে। ডানার পালক-তল কালো। ওড়ার সময় পালক-তলে সাদা পট্টি নজরে পড়ে। চোখ বাদামি। চোখের চারিদিকে সবজে বলয় থাকে। ঠোঁট বেশ মোটা। নিচের ঠোঁটের গোড়া পাটকিলে রঙের। এছাড়া পুরো ঠোঁট হলদে-সবুজ রঙের। পা ও পায়ের পাতা চুন-সবুজ। অপ্রাপ্তবয়স্ক পাখির শরীরে উজ্জ্বল হলুদের জায়গায় ফিকে হলদে-সবুজ রঙ দেখা যায়। টুপি সবুজ রঙের হয়। রেজা খান, বাংলাদেশের পাখি (ঢাকা: বাংলা একাডেমী, ২০০৮), পৃ. ৮৪। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩১৩। Psarisomus dalhousiae, BirdLife International এ ল্যাঞ্জা মোটাঠুঁটি বিষয়ক পাতা। Psarisomus dalhousiae, The IUCN Red List of Threatened Species এ ল্যাঞ্জা মোটাঠুঁটি বিষয়ক পাতা। Long-tailed Broadbill, The Internet Bird Collection এ ল্যাঞ্জা মোটাঠুঁটি বিষয়ক পাতা। উইকিমিডিয়া কমন্সে ল্যাঞ্জা মোটাঠুঁটি সংক্রান্ত মিডিয়া রয়েছে। ল্যাঞ্জা মোটাঠুঁটির আরও আলোকচিত্র ওয়েব্যাক মেশিনে আর্কাইভকৃত ১৭ অক্টোবর ২০১১ তারিখে, Oriental Bird Images. উইকিপ্রজাতিতে-এ বিষয় সম্পর্কিত তথ্য রয়েছে: ল্যাঞ্জা মোটাঠুঁটি